ตำบลตาลเอน

ตาลเอน เป็นตำบลในอำเภอบางปะหัน จังหวัดพระนครศรีอยุธยา เป็นที่ตั้งของเขตห้ามล่าสัตว์ป่าวัดตาลเอน วันที่ 8 มิถุนายน พ.ศ. 2519 ซึ่งเป็นพื้นที่อนุรักษ์สัตว์ป่าเพียงแห่งเดียวของจังหวัด เดิมมีฐานะเป็นสภาตำบลตาลเอน วันที่ 24 สิงหาคม พ.ศ. 2516 ก่อนที่จะยุบรวมให้อยู่ในความดูแลของเขตองค์การบริหารส่วนตำบลบ้านขล้อ วันที่ 9 กรกฎาคม พ.ศ. 2547  

 ที่ตั้งและอาณาเขต 
ตำบลตาลเอน มีอาณาเขตติดต่อกับเขตการปกครองข้างเคียงดังต่อไปนี้ วันที่ 22 ธันวาคม พ.ศ. 2540

 ทิศเหนือ ติดต่อกับตำบลกะทุ่ม (อำเภอมหาราช)
 ทิศตะวันออก ติดต่อกับตำบลบ้านขล้อ
 ทิศใต้ ติดต่อกับตำบลบางเพลิง
 ทิศตะวันตก ติดต่อกับตำบลทางกลาง
 ประวัติ 
เดิมตำบลตาลเอนเป็นหมู่บ้านเล็กที่มีจำนวนครัวเรือนและราษฎรอาศัยอยู่ไม่มากนัก ราษฎรมีอาชีพส่วนใหญ่ทำนาข้าว และขายน้ำตาลเป็นส่วนใหญ่เพราะในตำบลมีต้นตาลมาก แต่ต่อมาได้ถูกตัดทิ้งใช้พื้นที่ทำอย่างอื่น ปัจจุบันแทบไม่มีต้นตาลเหลือเห็น แต่ยังคงตั้งชื่อว่า ตาลเอนข้อมูลพื้นฐานพื้นที่ตำบลตาลเอน อำเภอบางปะหัน จังหวัดพระนครศรีอยุธยา - สถานีตำรวจภูธรบางปะหัน  สืบค้นเมื่อวันที่ 23 ธันวาคม พ.ศ. 2568 ตามพืชเศรษฐกิจเดิม

มณฑลอยุธยาให้หมู่บ้านตาลเอน ของอำเภอบางปะหัน ตั้งขึ้นเป็นตำบลในปี พ.ศ. 2476 วันที่ 8 ตุลาคม พ.ศ. 2476 ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลตาลเอนที่มีพื้นที่เพียง 4 หมู่บ้านจึงให้ยุบรวมเข้ากับพื้นที่ตำบลบ้านขล้อเพื่อประหยัดงบประมาณ ก่อนที่ พ.ศ. 2490 ได้นำพื้นที่ที่เคยยุบรวมมาตั้งเป็น ตำบลตาลเอน วันที่ 10 มิถุนายน พ.ศ. 2490 ดังเดิม และปี พ.ศ. 2496 ได้โอนพื้นที่หมู่ 1 บ้านท้องคุ้ง ของตำบลตาลเอนกลับเข้าพื้นที่ตำบลบ้านขล้อ วันที่ 24 กุมภาพันธ์ พ.ศ. 2496

 การปกครองส่วนภูมิภาค 

 การปกครองส่วนภูมิภาค 
ตำบลตาลเอนแบ่งพื้นที่การปกครองออกเป็น 3 หมู่บ้าน ได้แก่

 หมู่ที่ 1 บ้านโรง
 หมู่ที่ 2 บ้านใหม่
 หมู่ที่ 3 บ้านตาลเอน

 สถานที่สำคัญ 

 วัดตาลเอน เป็นวัดเก่าแก่สันนิษฐานว่าสร้างมาตั้งแต่สมัยกรุงศรีอยุธยาเป็นราชธานี สันนิษฐานว่าสร้างโดยเจ้าเทพศักดิ์ ตามเอกสารหลักฐานของสำนักงานพุทธศาสนาแห่งชาติระบุว่า วัดตาลเอนทำการสร้างบูรณะเมื่อ พ.ศ. 2360 สมัยพระบาทสมเด็จพระพุทธเลิศหล้านภาลัย แห่งกรุงรัตนโกสินทร์ ได้รับพระราชทานวิสุงคามสีมาเมื่อ พ.ศ. 2371 มีปูชนียวัตถุที่สำคัญ ได้แก่ พระประธานเก่าแก่ในอุโบสถที่เป็นศิลปะอยุธยา เจดีย์หลังองค์อุโบสถ เจดีย์บรรจุพระบรมสารีริกธาตุ หลวงพ่อกลับ พระพุทธรูปสมัยกรุงศรีอยุธยา รัชสมัยพระเจ้าปราสาททอง ประดิษฐาน ณ ศาลา 80 ปี
 เขตห้ามล่าสัตว์ป่าวัดตาลเอน กระทรวงเกษตรและสหกรณ์ได้กำหนดบริเวณวัดตาลเอน และพื้นที่หมู่ 1,3 ขึ้นเป็นเขตห้ามล่าสัตว์ป่าในปี พ.ศ. 2519 เนื่องจากมีแหล่งน้ำอาหารของสัตว์ป่าอุดมสมบูรณ์ มีนกน้ำและนกอพยพอาศัยอยู่เป็นจำนวนมาก เป็นที่ราบลุ่ม ในฤดูน้ำหลากจะมีน้ำท่วมถึง มีบึงน้ำเนื้อที่ขนาด 6 ไร่ พื้นที่เขตห้ามล่าสัตว์ป่าอยู่ติดกับคลองบางพระครู ซึ่งมีน้ำไหลตลอดปี แต่ปัจจุบันมีการพัฒนาพื้นที่วัดไปมาก จำนวนนกที่พบจึงมีอยู่น้อยเขตห้ามล่าสัตว์ป่าวัดตาลเอน ตำบลตาลเอน อำเภอบางปะหัน จังหวัดพระนครศรีอยุธยา - กระทรวงทรัพยากรธรรมชาติและสิ่งแวดล้อม สืบค้นเมื่อวันที่ 26 มกราคม พ.ศ. 2569

 อ้างอิง 

ตาลเอน
หมวดหมู่:อำเภอบางปะหัน